ক্রীড়া ডেস্ক : বিশ্বকাপের প্রথম রাউন্ড থেকেই বিদায় নিয়েছিল জার্মানি। সে সময় থেকে দুর্দশা যেন পিছু ছাড়ছে না জার্মানদের। গত সপ্তাহে নেদারল্যান্ডসের কাছে ৩-০ গোলে উড়ে গিয়েছিল তারা। যেটা ১৬ বছর পর ডাচদের কাছে তাদের প্রথম হার। গতকাল রাতে নেশনস লিগে ফ্রান্সের সঙ্গে এগিয়ে গিয়েও জিততে পারেনি জোয়াকিম লোর দল। আঁতোয়ান গ্রিজমানের জোড়া গোলে সাবেক বিশ্বচ্যাম্পিয়নদের ২-১ গোলে হারিয়েছে বর্তমান বিশ্বচ্যাম্পিয়নরা।